Christen Konsensus - Joy! Digital
-deur dr. Arno van Niekerk
Jesaja 59:14 lui: "Die reg het van die toneel verdwyn, die geregtigheid is ver van ons af … die waarheid het in die straat geval…" en dat die Here verbaas was dat daar niemand tussenbeide getree het nie! (v.16).
Die tyd het in Suid-Afrika aangebreek vir God se getroue kinders om deel te word van die oplossing. Die bose floreer wanneer goeie mense niks doen nie. Ons as gelowiges in Christus kan dus nie meer "onbeskikbaar" wees nie.
Wat egter van uiterste belang is, is dat ons meer strategies en georganiseerd te werk moet gaan oor hoe ons Suid-Afrika tot verheerliking van God wil verander. Hier is vyf stappe wat die Here op my hart gele het vir die volgende vyf jaar:
STAP 1: Aktivering op voetsoolvlak – Staan ​​op vir Bybelse waardes binne en buite die kerk en begin verandering in ons gemeenskappe te weeg bring [soos die jong dokter Jacques de Vos wat opgestaan het vir die regte van ongebore babas].
STAP 2: Stel standaarde – teiken elke vlak van die samelewing vir transformasie deur Bybelse waardes en oplossings.
STAP 3: Beïnvloed dié wat invloed het – betrek sleutelrolspelers in verskillende sektore en verenig Koninkryksinisiatiewe om Suid-Afrika se potensiaal te ontsluit.
STAP 4: Genees die nasie – Christene moet 'n verenigde taakmag word wat genesing bring sodat die verdeeldheid herstel kan word en liefde en vertroue tussen verskillende groepe opgebou kan word.
STAP 5: 'n Geslag van Koninkryksnasiebouers moet opgerig word wat Suid-Afrika in 'n nuwe bedeling kan inlei as 'n regverdige nasie met 'n regverdige regering.